Гэта першы праект такога кшталту ў Беларусі. Мастакі, якія прымаюць удзел у выставе, стварылі творы ў фармаце малых форм і ў сваіх кампазіцыях выкарыстоўвалі разнастайныя графічныя тэхнікі. Кожны аўтар паказвае прысутны толькі яму стыль або почырк, пачынаючы ад філіграннага характару твора і заканчваючы мастацтвам вялікіх формаў. Разам з імі прадстаўлены кампазіцыі, якія быццам бы адлюстроўваюць кадрыраваныя дэталі ранніх твораў. Часам уважлівы глядач можа ўбачыць у выстаўленай працы схаваны заклік або адчуць радасць пазнання адлюстраванага матыву.